ROMÂNIA 

JUDEŢUL PRAHOVA 

ORAŞ BOLDEŞTI-SCĂENI

CONSILIUL LOCAL

H O T Ă R Â R E

- privind acordarea unui sprijin financiar Parohiei Boldești
Analizând proiectul de hotărâre înregistrat sub nr.60/26.05.2026 privind acordarea unui sprijin financiar Parohiei Boldești, iniţiat de primarul oraşului,

Având în vedere:

-  referatul de aprobare, înregistrat sub nr. 8561/26.05.2026;

    - raportul de specialitate al compartimentului de resort, înregistrat sub nr. 8562/26.05.2026;


- adresa nr.2001/11.02.2026 din partea Arhiepiscopiei Bucureştilor şi cererea nr. 2134/12.02.2026 din partea Parohiei Boldesti ( Parohia Sfinții Arhanghel Mihail și Gavril – Boldești );

- prevederile Ordonanţei Guvernului nr. 82/2001 privind stabilirea unor forme de sprijin financiar pentru unităţile de cult aparţinând cultelor religioase recunoscute din România, republicată, cu modificările şi completările ulterioare;

- Hotărârea Guvernului României nr. 1470/2002 privind aprobarea Normelor metodologice pentru aplicarea prevederilor Ordonanţei Guvernului nr. 82/2001, republicată;

- avizul secretarului general, înregistrat sub nr.8563/26.05.2026;
- avizul comisiilor  de specialitate nr. 1 şi nr. 2 - dezvoltarea economico-socială şi de mediu, cooperarea interinstituţională pe plan intern şi extern, respectiv administrarea domeniului public şi privat, gestionarea serviciilor de interes local;

În temeiul dispoziţiilor art. 129 alin. (2) lit. d), alin. (8) lit. a), ale 139 alin. (1) şi ale art. 196 alin. (1) lit. a) din OUG nr. 57/2019 privind Codul administrativ, cu modificările și completările ulterioare,

Consiliul Local al oraşului Boldeşti-Scăeni, întrunit în şedinţă publică ordinară în data de 26.05.2026, adoptă prezenta hotărâre:

Art. 1. Se aprobă acordarea unui sprijin financiar, în sumă de 40.000  lei, Parohiei Boldești pentru executarea restului de lucrări de reparaţii ale gardului care împrejmuieşte cimitirul parohial.
Art. 2. Acordarea sprijinului se face exclusiv în scopul prevăzut la art. 1.

Art. 3. Justificarea sprijinului acordat se va face potrivit Hotărârii Guvernului României nr. 1470/2002.

Art. 4. Prezenta hotărâre va fi dusă la îndeplinire de ordonatorul principal de credite împreună cu serviciul financiar-contabilitate şi se aduce la cunoştinţă publică prin publicarea pe pagina de internet boldesti-scaeni.ro, în secțiunea Monitorul Oficial Local.

